Motōr na jezdni i tōna szczyńściŏ na autobanie A1
To cud, iże kerowca i pasażer sōm cołcy po wczorejszym wypadku na autobanie A1. Skuli za srogigo szwōngu, kludzōny ôd 54-latka volkswagen wypŏd z drōgi i trzasnōł w bariery ynergochłōnne. Szlag bōł taki mocny, iże z auta wypŏd motōr i leżoł pŏrãdziesiōnt metrōw dalij.
Zgłoszynie ô zdarzyniu na autobanie A1 w Mszanie, zarŏz przed sjazdym na DW 933, policyjōny dostali po godzinie 19.00. Na plac pojechoł patrol ruchu drōgowego. Volkswagen caddy leżoł na boku, na postrzodku jezdnie z hned blank zniszczōnym przodkym. Jak ôbsztalowali mōndurowi, autym rajzowało dwōch chopōw. Kerujōncy prŏwdopodobnie jechoł ze za srogōm wartkościōm, a iże warōnki do jazdy niy były nojlepsze, to wpŏd w poślizg, wypŏd z drōgi i wjechoł z impetym w bariery ynergochłōnne. Szlag bōł taki mocny, iże z auta wypŏd motōr i leżoł pŏrãdziesiōnt metrōw dalij. Ô richtich szczyńściu mogōm gŏdać chopi, co jechali volkswagenym, bo z auta wyszli przed siebie i bez żŏdnych ran. Kerowca za sprŏwiynie zagrożyniŏ bezpiyczyństwa w ruchu drōgowym ôstoł skŏrany sztrofōm.
Zdrzōdło i fotografije: KPP Wodzisław
szl_Latn szl_Latn szl_Latn szl_Latn